钦定古今图书集成/明伦汇编/氏族典/第341卷 > 刘忠
## 钦定古今图书集成/明伦汇编/氏族典/第341卷 > 刘忠

按《明外史刘忠传》：“忠字司直，陈留人。成化十四年进
士，改庶吉士，授编修。弘治四年，迁侍讲，直经筵，兼侍
东宫讲读，进侍讲学士。武宗即位，以宫寮擢学士，掌
翰林院，仍直经筵。正德二年，刘瑾用事，日导帝游戏。
忠因进讲，与杨廷和附经义，规帝阙失，而指斥近幸
尤切。瑾素恶两人，因讽吏部尚书许进出之南京，特”
用为礼部左侍郎。擢尚书，召改吏部尚书。瑾诛，以本
官兼文渊阁大学士，入阁预机务。瑾虽诛，张永、魏彬
辈擅政，大臣复争与交，《驩忠》独无所顾。明年乞致仕，
报许。嘉靖二年卒。谥文肃。